**Извештај о спроведеној анализи ефеката Предлога закона о техничким захтевима за производе и оцењивању усаглашености**

ПРИЛОГ 2:

**Кључна питања за анализу постојећег стања и правилно дефинисање промене која се предлаже**

1. **Који показатељи се прате у области, који су разлози због којих се ови показатељи прате и које су њихове вредности?**

Министарство привреде води регистар именованих тела за оцењивање усаглашености, а који садржи: број решења о именовању тела за оцењивање усаглашенсти, датум доношења решења о именовању тела за оцењивање усаглашенсти, назив министарства које је донело решење, пословно име и адресу седишта тела за оцењивање усаглашености, технички пропис, производ/група производа на које се решење односи, обим именовања, датум престанка важења решења, као и овлашћено лице одговорно за потписивање исправа о усаглашености. Наведени регистар редовно се ажурира, а тренутни број именованих тела је 56.

Према Регистру иностраних исправа и знакова усаглашености које води Министарство привреде, а који се такође редовно ажурира, укупан број признатих иностраних исправа је 158 од којих је тренутно важећих 96.

Именована тела за оцењивање усаглашености у складу са посебним прописима донетим у складу са Законом о техничким захтевима за производе и оцењивању усаглашености воде Евиденцију о издатим потврдама о усаглашености. У вези наведеног наводимо следеће примере:

**У 2019. години** према Правилнику о електромагнетској компатибилности

-Југоинспект а.д. Београд, је издао 1020 потврда о усаглашености

-Квалитет а.д. је издао 250 потврда о усаглашености

**У 2020. години** према Правилнику о електромагнетској компатибилности,

Југоинспект а.д. Београд, је издао 650 потврда о усаглашености

-Квалитет а.д. је издао 230 потврда о усаглашености

Институт за нуклеарне науке Винча, је према Правилнику о опреми и заштитним системима намењеним за употребу у потенцијално експлозивним атмосферама у периоду 2018-2020 издао укупно 685 потврда о усаглашености.

2) **Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима?**

У области оцењивања усаглашености спроводи се **Закон о техничким захтевима за производе и оцењивању усаглашености** („Службени гласник РС”, број 36/2009 – у даљем тексту: Закон), и подзаконски акти донети на основу тог закона.

Наведеним законом, створени су правни предуслови за усаглашавање прописа са европским техничким законодавством, уколико прописивање техничких захтева за производе није прописано посебним законима. Истовремено, овај закон омогућава и прописивање техничких захтева за производе у областима у којима не постоје хармонизовани прописи на нивоу ЕУ.

За спровођење овог закона донето је више подзаконских аката, којима су ближе уређени: начин спровођења оцењивања усаглашености; начин именовања и овлашћивања ТОУ; начин признавања иностраних исправа и знакова усаглашености; поступак пријављивања и начин информисања који се односе на техничке прописе, поступке оцењивање усаглашености и стандарде; начин стављања знакова усаглашености на производе, као и употреба знакова усаглашености; садржина и начин вођења регистара који се односе на техничке прописе и садржина обрасца на коме се објављује списак српских стандарда на које се позива технички пропис.

Након периода примене овoг закона у трајању од осам година, пракса је показала да је у циљу ефикаснијег обављања послова из области техничког законодавства неопходно прописати нова законска решења. Детаљном анализом идентификовани су бројни проблеми у вези са функционисањем и имплементацијом техничког законодавства:

(1) неусаглашеност одређеног броја производа који се испоручују на тржиште, а што је новим законским решењем ближе уређено одредбама које се односе на област тржишног надзора. (2) сложеност и неадекватност дела важећих техничких прописа (3) неодговарајући или недовољан правни основ у важећем закону за формулисање одредаба појединих категорија подзаконских аката.

Наведени закон, такође је, само делимично усаглашен са европском регулативом у овој области.

**3) Који су важећи прописи и документи јавних политика од значаја за промену која се предлаже и у чему се тај значај огледа?**

Утврђивање Предлога закона планирано је трећом ревизијом Националног програмa за усвајање правних тековина Eвропске уније (NPAA), као и Планом рада Владе за 2021. годину.

**4) Да ли су уочени проблеми у области и на кога се они односе? Представити узроке и последице проблема.**

Као што је претходно наведено, важећи закон само је делимично усаглашен са европском регулативом у овој области која је важила у време његовог доношења. Након периода примене овог закона у трајању од осам година, пракса је показала да је у циљу ефикаснијег обављања послова из области техничког законодавства неопходно прописати нова законска решења. Ово нарочито имајући у виду потребу даљег усаглашавања техничког законодавства у Републици Србији са регулативом и праксом која се примењује у Европској унији, односно са одредбама Одлуке ЕУ бр. 768/2008 Европског парламента и Савета од 9. јула 2008. године о заједничком оквиру за трговање производима и укидању Oдлуке 93/465/ЕЕЗ (Decision No 768/2008/EC of the Еuropean Parliament and of the Council of 9 July 2008 on a common framework for the marketing of products, and repealing Council Decision 93/465/EEC). Ова потреба је нарочито дошла до изражаја након билатералног и експланаторног скрининга за Поглавље 1 – Слобода кретања роба, одржаних у 2014. години, те након припреме и достављања Европској комисији нацрта Стратегије и Акционог плана за хармонизовану област у оквиру припреме за отварање тог преговарачког поглавља, у децембру 2016. године.

У складу са важећим законом, Министарство надлежно за послове привреде - Министарство привреде (у даљем тексту: Министарство) обавља послове који се односе на техничке прописе, што укључује прописивање основа за доношење техничких прописа и оцењивање усаглашености производа, припрему и доношење техничких прописа, именовање тела за оцењивање усаглашености, пријављивање техничких прописа и тела за оцењивање усаглашености, признавање иностраних исправа о усаглашености и спровођење других активности које су у функцији подршке наведеним пословима.

С обзиром да се овим законом системски уређује област техничког законодавства, пословање привредних субјеката у Републици Србији и заштита здравља и безбедности потрошача, предлагач кроз текст Предлога закона дефинише правни основ за унапређивање техничког законодавства, усклађивање са најбољом праксом ЕУ и савременим стандардима у области технике, побољшање услова за пословање и развој српске привреде, као и смањивање нелојалне конкуренције и уклањање неоправданих препрека трговини. Такође, Предлога закона се омогућава унапређивање заштите јавних интереса као што је заштита здравља и имовине потрошача и других корисника, заштита имовине, заштита животне средине и заштитa на раду.

Напомињемо да су, анализом примене важећег закона идентификовани бројни проблеми у вези са функционисањем и имплементацијом техничког законодавства: (1) неусаглашеност одређеног броја производа који се испоручују на тржиште, а што је новим законским решењем ближе уређено одредбама које се односе на област тржишног надзора. (2) сложеност и неадекватност дела важећих техничких прописа (3) неодговарајући или недовољан правни основ у важећем закону за формулисање одредаба појединих категорија подзаконских аката.

Оцењено је да ће се значајан део ових проблема решити настављањем усклађивања са важећим законодавством ЕУ у овој области, што се посебно односи на пуну хармонизацију са Одлуком ЕУ бр. 768/2008, те бројне секторске директиве обједињене у тзв. Новом пакету за трговање производима, упутства и водиче ЕУ, посебно „Blue Guide” („Плави водич”) о спровођењу правила ЕУ о производима 2016. године. Такође, јавила се потреба и за прецизирањем одредби које, независно од заједничког тј. хармонизованог законодавства ЕУ, представљају правни основ за уређивање тзв. нехармонизовне области, односно техничких прописа који су искључиво националног типа, а у складу са Одлуком ЕУ 764/2008.

Поменути прописи ЕУ су донели важне новине у техничком законодавству, које укључују и пооштрене захтеве за испуњавање услова за именовање тела за оцењивање усаглашености, додатне режиме у вези са тржишним надзором, појачану одговорност и прецизиране обавезе испоручилаца у функцији заштите безбедности потрошача и корисника, посебно у вези са документацијом која прати производ на тржишту као и обавезом јачања сарадње привредника са органима тржишног надзора.

Истовремено се јавила и потреба за растерећењем привредника посебно у вези са обавезама административне природе које нису неопходне са становишта реалног обезбеђивања испуњености безбедносних захтева, или представљају непотребне препреке трговини, или не узимају у довољној мери статус малих и средњих предузећа приликом прописивања одређених обавеза.

Имајући у виду све горенаведено, оцењено је да само доношењем новог закона могу бити превазиђени уочени проблеми у примени, нарочито ако се узме у обзир да је више од две трећине одредби важећег закона потребно изменити како би се постигао планирани ефекат.

**5) Која промена се предлаже?**

Циљ овог закона је да обезбеди:уједначен приступ регулаторних органа приликом припреме и доношења техничких прописа, коришћење савремених српских стандарда којима се преузимају међународни односно европски стандарди у функцији једноставније примене техничких прописа, остваривање циљева техничких прописа на начин који је најмање ограничавајући по трговину, равноправан положај учесника у тржишној утакмици у смислу њихових обавеза у области оцењивања усаглашености производа, равноправност домаћих и страних производа на тржишту, боље функционисање именованих тела за оцењивање усаглашености и обезбеђивање њихове сарадње, побољшање механизма нотификације техничких прописа и успостављање механизма нотификације тела за оцењивање усаглашености, обезбеђивање испуњености захтева које производ треба да испуњава првенствено у погледу функционалних карактеристика а не у погледу изгледа, као и спречавање нелојалне конкуренције и непотребних препрека трговини.

Предложеним решењем предвиђено је да се, као једно од нових решења, технички пропис пре доношења доставља на мишљење министарству надлежном за техничке прописе, у циљу уједначеног приступа приликом припреме прописа, али и у циљу нотификације у складу са правилима међународних споразума.

Начин прописивања техничких захтева прилагођен је захтевима Одлуке ЕУ бр. 768/2008/ЕЗ, у циљу поједностављења и прецизирања ових захтева приликом доношења техничког прописа, као и боље заштите јавног интереса који се штити. Доследно се спроводи принцип да се јавни интерес штити првенствено прописивањем битних захтева, а само изузетно кроз примену детаљних техничких спецификација, чиме се олакшава примена прописа за привреду и заинтересоване стране, те омогућава усаглашеност са главним принципима савременог техничког законодавства ЕУ.

Са друге стране, предложено законско решење више не садржи одредбе о томе да се може одредити да је испуњавање захтева српског стандарда једини начин постизања усаглашености, чиме је избегнут сувише ригидан модел прописивања техничких захтева, односно у складу је са тенденцијом у савременом техничком законодавству да су стандарди у принципу добровољни те да се усаглашеност може постићи и на други начин којим се доказује испуњеност прописаних захтева. Као изузетак, дата је и могућност да се, уколико нема објављеног српског стандарда у одговарајућој области, у техничком пропису може се вршити позивање на међународни, европски или национални стандард друге државе или на другу техничку спецификацију, чиме се избегава регулаторна блокада у случају одсуства српских стандарда у појединим областима.

У предложеном законском решењу, као новина у законском тексту, претпоставка усаглашености је подигнута на ниво законске категорије, тј. примењен је општеприхваћен принцип у области инфраструктуре квалитета према коме се претпоставља да је производ усаглашен са прописаним техничким захтевима ако је усаглашен са одговарајућим стандардима.

У делу који уређује захтеве за субјекте оцењивања усаглашености, прописано је да, осим произвођача и државног органа, у поступку оцењивања усаглашености може учествовати именовано или нотификовано тело, чиме се прецизира категорија тзв. „треће“ независне стране која је учесник у поступку у складу са захтевима техничког прописа и постиже се бољи ниво компетентности ових тела.

Предложеним решењем се, као новина у закону, прописују начела тј. принципи прописивања поступака оцењивања усаглашености у хармонизованој области којом се преузима релевантно законодавство ЕУ. Тиме се по први пут у нашем законодавству модули оцењивања усаглашености из Одлуке ЕУ бр. 768/2008, уводе као законска категорија, с тим да ће садржај ових модула бити преузет подзаконским актом, који доноси влада Републике Србије.

Новина је и да се одредбама о оцењивању усаглашености које спроводе именована тела прописује и обавеза да та тела спроводе оцењивање усаглашености само у обиму који је потребан и у складу са техничким прописом, без додатних захтева према подносиоцу захтева за оцењивање усаглашености, као и да су дужни да узму у обзир величину и структуру предузећа, те сектор у коме привредници послују, што је посебно значајно за сектор малих и средњих предузећа. Значајно је и да су прецизиране одредбе о ангажовању подизвођача од стране именованих тела.

Решење о именовању тела које доноси надлежни министар може бити временски ограничено или донето под раскидним или одложним условом, чиме се омогућава условљавање решења о именовању у случајевима када се налаже испуњавање одређених захтева у остављеном року, или се статус именованог тела везује за испуњавање неког будућег неопходног услова. Уведен је и институт суспензије именовања, чиме се даје могућност отклањања неусаглашености у одређеном року, и појачава надзор над радом ових тела.

У Предлогу закона су, у односу на решење у важећем закону детаљније разрађене одредбе о нотификацији техничких прописа и нотификацији тела за оцењивање усаглашености. Прецизирани су захтеви за држави орган који врши нотификацију поменутих тела у име Републике Србије, тј. пооштравају се захтеви за органе који оцењују компетентност тела за оцењивање усаглашености који су кандидати за нотификацију према ЕУ. Орган надлежан за послове нотификације тела дужан је да обезбеди да не долази до сукоба интереса у односу на тело за оцењивање усаглашености, објективност и непристрасност у раду, да одлуке које се односе на нотификацију тела за оцењивање усаглашености доносе компетентна лица која нису учествовала у оцењивању усаглашености, да не нуди нити обавља активности које обавља тело за оцењивање усаглашеност, да мора да обезбеди поверљивост података и информација у складу са законом којим се уређује тајност података, као и да обезбеди довољан број лица која су компетентна за обављање својих послова. Сви наведени захтеви примењују се и на надлежна министарства која утврђују испуњеност захтева за нотификацију у циљу спровођења надзора над радом нотификованих тела.

Обавезе испоручилаца производа на тржишту су модификоване односно прецизиране, у циљу боље заштите безбедности корисника и онемогућавања нелојалне конкуренције, побољшано је праћење производа на тржишту, јаснији су захтеви за податке и документацију које испручиоци достављају органу тржишног надзора и уведена њихова јасна обавеза која се односи на начин сарадње са органима тржишног надзора.

Такође, Српски знак усаглашености је уведен као законска категорија, у циљу постизања веће препознатљивости домаће ознаке усаглашености са захтевима техничких прописа, као знак који се користи за означавање усаглашености већине индустријских непрехрамбених производа који се стављају на наше тржиште.

Предложеним решењима су унета прецизирања надлежности органа тржишног надзора у појединим областима за које је уочено да надзор није оптимално функционисао у претходном периоду (лифтови, РТТ опрема, опрема под притиском, аеросолни распршивачи) чиме се уједно онемогућава било позитиван, било негативан сукоб надлежности.

Одредбама Предлога закона детаљно је прописан начин поступања са производима који су неусаглашени са прописаним захтевима, односно представљају ризик за здравље и безбедност људи или за други аспект заштите јавног интереса. Предложеним решењима даје се могућност испоручиоцу да предузме корективне радње, у супротном надлежни инспектор предузима мере за забрану или ограничавање испоруке производа.

Даље, прецизиране су одредбе о тржишном надзору у зависности од врсте ризика (ризик за здравље и безбедност, формална неусаглашеност), што има за циљ степеновање различитих ризика и увођење адекватних мера које се предузимају у односу на врсту неусаглашености.

Све претходно наведено има за циљ смањење броја неусаглашених производа на тржишту

**6) Да ли је промена заиста неопходна и у ком обиму?**

Да, наведене промене су неопходне првенствено из разлога што је током примене важећег закона оцењено да је уочене проблеме немогуће решити на други начин, посебно када је реч о усклађивању са Одлуком ЕУ 768/08, односно прилагођавањем и прецизирањем обавеза за субјекте који учествују у стављању производа на тржиште и оцењивању усаглашености (испоручиоци, тела, државни органи), а којима се омогућује постизање планираних циљева, осим доношењем новог закона. Наиме, одредбе које представљају препреку за оптимално функционисање области техничког законодавства управо су прописане важећим Законом тј. као такве не пружају одговарајући правни оквир за испуњавање захтева савременог тржишта у овој области.

**7) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.**

Предложена решења утицаће на:

- привредне субјекте и друга правна лица (тела за оцењивање усаглашености), који подносе захтев надлежном министарству за утврђивање испуњености услова за обављање послова оцењивање усаглашености и који без поседовања решења о именовању не могу почети са обављањем тих послова, на тај начин што ће се смањити време потребно за спровођење поступка именовања које ће по предложеном решењу у потпуности и самостално спроводити надлежно министарство које поседује потребне капацитете у погледу специфичних стручних знања,

- испоручиоце - привредне субјекте који стављају производе на тржиште Републике Србије, у погледу њихове мотивације за праћење и испуњавање захтева савремених стандарда и побољшање квалитета производње;

- власнике производа која подлежу законској обавези прегледа производа у току века употребе, у прописаним роковима, у погледу веће сигурности у исправност и безбедност производа које користе, јер ће те производе прегледати именована тела чија је стручност проверена и потврђена од стране органа државне управе;

- органе државне управе, прецизнијим дефинисањем надлежности, како органа који именују тела за оцењивање усаглашености, тако и органа тржишног надзора;

- потрошаче, којима ће се обезбедити додатна сигурност и поверење у безбедност производа који су им доступни на тржишту.

**8) Да ли постоје важећи документи јавних политика којима би се могла остварити жељена промена и о којим документима се ради?**

Не постоје важећи документи јавних политика којима би се могла остварити жељена промена.

**9) Да ли је промену могуће остварити применом важећих прописа?**

Промену није могуће остварити применом важећих прописа.

**10) Квантитативно (нумерички, статистички) представити очекиване трендове у предметној области, уколико се одустане од интервенције (*status quo*).**

Није могуће, питање није релевантно у случају предметног прописа.

**11) Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?**

Одлука Европског парламента и Савета бр. 768/2008/ЕЗ од 9. јула 2008. године о заједничком оквиру за трговање производима, и укидању Одлуке Савета 93/465/ЕЕЗ, је у пуној примени на територији ЕУ.

Након периода примене овог закона у трајању од осам година, пракса је показала да је у циљу ефикаснијег обављања послова из области техничког законодавства неопходно прописати нова законска решења. Ово нарочито имајући у виду потребу даљег усаглашавања техничког законодавства у Републици Србији са регулативом и праксом која се примењује у Европској унији, односно са одредбама Одлуке ЕУ бр. 768/2008 Европског парламента и Савета од 9. јула 2008. године о заједничком оквиру за трговање производима и укидању одлуке 93/465/ЕЕЗ (*Decision No 768/2008/EC of the Еuropean Parliament and of the Council of 9 July 2008 on a common framework for the marketing of products, and repealing Council Decision 93/465/EEC*). Ова потреба је нарочито дошла до изражаја након билатералног и експланаторног скрининга за Поглавље 1 – Слобода кретања роба, одржаних у 2014. години, те након припреме и достављања Европској комисији Предлога Стратегије и Акционог плана за хармонизовану област у оквиру припреме за отварање тог преговарачког поглавља, у децембру 2016. године.

ПРИЛОГ 3:

**Кључна питања за утврђивање циљева**

1. **Због чега је неопходно постићи жељену промену на нивоу друштва? (одговором на ово питање дефинише се општи циљ).**
2. **Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).**

Пуна интеграција српске привреде у јединствено тржиште Европске уније које данас чине тржишта 27 држава чланица, представља један од стратешких циљева Републике Србије. Бити део јединственог тржишта значи имати отворен приступ тржишту од преко 500 милиона потрошача и пуну интеграцију српске привреде у међународне производне токове.

С тим у вези , као општи циљеви, значајни за друштво у целини могу се дефинисати: стављање на тржиште безбедних производа са постепеним уклањањем техничких препрека у трговини, јачање заштите потрошача (виши ниво заштите безбедности и здравља људи, заштите имовине, заштите животне средине и другог јавног интереса, као и унапређење конкурентности српске привреде.

Најзначајнији посебни циљеви који треба да доведу до испуњења општих циљева су смањење броја неусаглашених производа који се стављају на тржиште као и уједначенији учинак именованих тела.

**3)Да лису општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?**

Утврђивање Предлога закона планирано је трећом ревизијом Националног програм за усвајање правних тековина Европске уније (NPAA), као и Планом рада Владе за 2021. годину.

**4)На основу којих показатеља учинка ће бити могуће утврдити да ли је дошло до остваривања општих односно посебних циљева?**

Битан показатељ је број спроведених контролисања од странестране органа тржишног надзора, као и број пронађених небезбедних производа па је с тим у вези : На основу броја спроведених контролисања од стране органа тржишног надзора у периоду од 2018 до 2020 . године

-у току 2018. спроведено је 5915 контрола ( пронађено 3383 небезбедна производа)

-у току 2019. спроведено је 7475 контрола ( пронађено 2010 небезбедних производа)

-у току 2020. спроведено је 3450 контрола ( пронађено 2400 небезбедна производа)

ПРИЛОГ 4:

**Кључна питања за идентификовање опција јавних политика**

1) **Које релевантне опције (алтернативне мере, односно групе мера) за остварење циља су узете у разматрање? Да ли је разматрана „*status quo*” опција?**

Доношење закона омогућава ефикасно решавање проблема уочених у пракси, иако су разматране и друге могућности за решавање тих проблема, па и могућност да се задржи *status quo* ситуација, односно да се ништа не мења. Један од разлога за доношење новог Закона садржан је у потреби даљег усаглашавања области техничког законодавства у Републици Србији са праксом која се примењује у овој области у Европској унији.

Посебно треба истаћи, да је на нивоу Европске уније усвојена Одлука бр. 768/2008/ЕЗ Европског парламента и Савета од 9. јула 2008. године о заједничком оквиру за трговање производима, која није на одговарајући начин, нити у адекватном обиму преузета важећим прописима Републике Србије. Ова Одлука, уз бројне накнадно донете секторске директиве на нивоу ЕУ, показује да је реч о системским изменама у приступу техничком законодавству, које укључују и прописивање различитих или потпуно нових обавеза за учеснике у испоруци производа на тржиште.

Током примене важећег закона примећени су и одређени проблеми који су наведени у посебној тачки ове анализе. У контексту уочених проблема, оцењено је да је немогуће да се проблеми реше на други начин.

**2) Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?**

Жељена промена, у контексту уочених проблема није се могла спровести без измене прописа.

1. **Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?**

* Питање није релевантно у случају предметног прописа.

**4) Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви?**

У погледу ***институционалних мера*,** потребно је истаћи да је овим законом предложено именовање тела за оцењивање усаглашености од стране ресорних министарстава која доносе техничке прописе у оквиру свог делокруга, као и прецизирање да је министарство надлежно за послове привреде орган који ће вршити нотификацију тела за оцењивање усаглашености од дана приступања Србије Европској унији, уз испуњавање свих захтева које орган за нотификацију мора да испуни на нивоу ЕУ.

Тржишни надзор ће се вршити у оквиру капацитета којима постојећи органи тржишног надзора спроводе активности тржишног надзора у складу са Законом о тржишном надзору, уз прерасподелу постојећих ресурса.

Министарство привреде и ресорна министарства већ располажу капацитетима у погледу именовања и спровођења надзора над радом тела која су именована за оцењивање усаглашености, у складу са прописима којима су у правни систем Републике Србије транспоноване одређене европске директиве.

**5) Да ли се промена може постићи кроз спровођење информативно-едукативних мера?**

Промену није могуће постићи кроз спровођење информативно-едукативних мера.

**6) Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?**

Проблеми се могу се решити искључиво интервенцијом јавног сектора кроз доношење Закона о о техничким захтевима за производе и оцењивању усаглашености.

У току поступка израде прописа, заинтересоване стране из цивилног и приватног сектора могу су да истакну примедбе/сугестије, непосредно на састанцима са представницима министарства или за време трајања јавне расправе. Такође, у току саме примене прописа могуће је сугерисати и предлагати евентуалне измене истог у циљу боље примене.

**7) Да ли постоје расположиви, односно потенцијални ресурси за спровођење идентификованих опција?**

Наведена решења не захтевају ангажовање додатних ресурса, како кадровских, тако ни техничких, већ евентуално прерасподелу постојећих.

**8) Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?**

Изабрана опција наведена је у одговорима под бр. 1), 2) и 4) овог прилога.

ПРИЛОГ 5:

**Кључна питања за анализу финансијских ефеката**

**1) Какве ће ефекте изабранa опцијa имати на јавне приходе и расходе у средњем и дугом року?**

Изабрана опција неће имати ефекте на буџет РС. Посебно напомињемо, да формирање Савета за квалитет неће имати ефекте на буџет, имајући у виду чињеницу да ће лица која буду именована у Савет обављати предвиђене послове без надокнаде

**2) Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?**

Финансијске ресурсе за спровођење изабране опције није потребно обезбедити у буџету.

**3) Како ће спровођење изабране опције утицати на међународне финансијске обавезе?**

Спровођење Закона неће утицати на међународне финансијске обавезе.

4) **Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?**

Промене у закону неће проузроковати нове трошкове, па самим тим није потребно процењивати трошкове.

**5) Да ли је могуће финансирати расходе изабране опције кроз редистрибуцију постојећих средстава?**

Да

**6) Какви ће бити ефекти спровођења изабране опције на расходе других институција?**

Предложене измене, неће имати утицај на расходе других институција.

ПРИЛОГ 6:

**Кључна питања за анализу економских ефеката**

**1) Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?**

Примена овог закона неће створити додатне трошкове привреди, имајући у виду да се предложеним решењима само прецизирају већ утврђене обавезе привредних субјеката, тј. да се не утврђују нове обавезе које би могле да изазову додатне трошкове.

Напомињемо да ће се предложена решења довести до растерећења привредника, посебно у вези са обавезама административне природе које нису неопходне са становишта реалног обезбеђивања испуњености безбедносних захтева, што ће имати позитиван утицај посебно за мала и средња предузећа.

**2) Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?**

Предложеним решењима утицаће се на повећање конкурентности српских привредника кроз подстицање да примењују захтеве савремених, међународно прихваћених стандарда и техничких правила, подићи ће се конкурентност субјеката који подижу ниво квалитета у складу са модернизованим захтевима и поштују прописана техничка правила, између осталог и као резултат подизања нивоа услуга тела које оцењују усаглашеност производа на тржишту.

**3) Да ли изабране опције утичу на услове конкуренције и на који начин?**

Побољшан тржишни надзор, у складу са предложеним решењима, имаће за резултат спречавање нелојалне конкуренције, те ће са тог аспекта позитивно утицати на услове конкуренције.

**4) Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?**

Нова решења неће утицати на трансфер технологије и/или примену техничко-технолошких, организационих и пословних иновација.

**5) Да ли изабрана опција утиче на друштвено богатство и његову расподелу и на који начин?**

Нова решења неће утицати на друштвено богатство и његову расподелу.

**6) Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?**

Нова решења неће имати ефекте на квалитет и статус радне снаге.

ПРИЛОГ 7:

**Кључна питања за анализу ефеката на друштво**

1) **Колике трошкове и користи (материјалне и нематеријалне) ће изабрана опција проузроковати грађанима?**

Нова решења неће проузроковати трошкове грађанима.

Са друге стране, узимајући у обзир чињеницу да ће се на тржиште стављати, односно испоручивати само производи који су усаглашени са техничким и другим захтевима којима се штите основне вредности друштва које представљају јавни интерес (нарочито живот, здравље и безбедност људи, заштита животне средине и имовине), предложена решења повећаће безбедности производа, те имати позитиван утицај на грађане.

2**) Да ли ће ефекти реализације изабране опције штетно утицати на неку специфичну групу популације и да ли ће то негативно утицати на успешно спровођење те опције, као и које мере треба предузети да би се ови ризици свели на минимум?**

Предложена решења неће имати штетан утицај на неку специфичну групу популације.

3**) На које друштвене групе, а посебно на које осетљиве друштвене групе, би утицале мере изабранe опцијe и како би се тај утицај огледао (пре свега на сиромашне и социјално искључене појединце и групе, као што су особе са инвалидитетом, деца, млади, жене, старији преко 65 година, припадници ромске националне мањине, необразовани, незапослени, избегла и интерно расељена лица и становништво руралних средина и друге осетљиве друштвене групе)?**

Предложена решења неће имати утицај на осетљиве друштвене групе.

**4) Да ли би и на који начин изабранa опцијa утицалa на тржиште рада и запошљавање, као и на услове за рад (нпр. промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике њиховог запошљавања и слично)?**

Предложена решења неће утицати на тржиште рада и запошљавање, као ни на услове за рад.

5**) Да ли изабране опције омогућавају равноправан третман, или доводе до директне или индиректне дискриминације различитих категорија лица (нпр. на основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава)?**

Изабране опције не доводе до директне или индиректне дискриминације различитих категорија лица.

**6) Да ли би изабрана опција могла да утиче на цене роба и услуга и животни стандард становништва, на који начин и у којем обиму?**

Предложена решења немају утицај на животни стандард становништва.

**7) Да ли би се реализацијом изабраних опција позитивно утицало на промену социјалне ситуације у неком одређеном региону или округу и на који начин?**

Предложена решења немају утицај на промену социјалне ситуације.

**8) Да ли би се реализацијом изабране опције утицало на промене у финансирању, квалитету или доступности система социјалне заштите, здравственог система или система образовања, посебно у смислу једнаког приступа услугама и правима за осетљиве групе и на који начин?**

Предложена решења не утичу на промене у финансирању, квалитету или доступности система социјалне заштите, здравственог система или система образовања.

ПРИЛОГ 8:

**Кључна питања за анализу ефеката на животну средину**

1**) Да ли изабрана опција утиче и у којем обиму утиче на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије?**

Предметна област нема утицај на животну средину.

1. **Да ли изабрана опција утиче на квалитет и структуру екосистема, укључујући и интегритет и биодиверзитет екосистема, као и флору и фауну?**

3**) Да ли изабрана опција утиче на здравље људи?**

**4) Да ли изабрана опција представља ризик по животну средину и здравље људи и да ли се допунским мерама може утицати на смањење тих ризика?**

**5) Да ли изабрана опција утиче на заштиту и коришћење земљишта у складу са прописима који уређују предметну област?**

ПРИЛОГ 9:

**Кључна питања за анализу управљачких ефеката**

1. **Да ли се изабраном опцијом уводе организационе, управљачке или институционалне промене и које су то промене?**

Као што је претходно наведено, овим законом предложено је именовање тела за оцењивање усаглашености од стране ресорних министарстава која доносе техничке прописе у оквиру свог делокруга, као и прецизирање да је министарство надлежно за послове привреде орган који ће вршити нотификацију тела за оцењивање усаглашености од дана приступања Србије Европској Унији, уз испуњавање свих захтева које орган за нотификацију мора да испуни на нивоу ЕУ.

Министарство привреде и ресорна министарства већ располажу капацитетима у погледу именовања и спровођења надзора над радом тела која су именована за оцењивање усаглашености у складу са прописима којима су у правни систем Републике Србије транспоноване одређене европске директиве.

Тржишни надзор ће се вршити у оквиру капацитета којима постојећи органи тржишног надзора спроводе активности тржишног надзора у складу са Законом о тржишном надзору, уз прерасподелу постојећих ресурса.

**2) Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?**

Да, постоје капацитети за спровођење предложених решења, уз евентуалну прерасподелу постојећих ресурса.

3) **Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?**

Није потребно извршити реструктурирање постојећих државних органа.

4**) Да ли је изабрана опција у сагласности са важећим прописима, међународним споразумима и усвојеним документима јавних политика?**

Да.

5**) Да ли изабрана опција утиче на владавину права и безбедност?**

Предложена решења немају утицај на владавину права и безбедност.

**6) Да ли изабрана опција утиче на одговорност и транспарентност рада јавне управе и на који начин?**

Одредбе овог закона садрже универзални карактер у циљу централизованог вођења регистра техничких прописа и пријављивања техничких прописа у складу са међународним обавезама, као и Регистра именованих тела за оцењивање усаглашености. Све наведене информације су доступне на страници министарства преко портала Сектора: [www.tehnis.privreda.gov.rs](http://www.tehnis.privreda.gov.rs) који се редовно ажурира.

**7) Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?**

Подзаконски акти које доноси Влада, тј. прописи које ће Влада донети у року од 18 месеци од дана ступања на снагу Закона.

Предлогом закона предвиђа се оснивање Савет за квалитет, као стручног саветодавног тела, које се оснива са циљем развоја области инфраструктуре квалитета у Републици Србији. Савет за квалитет ће пратити и анализирати спровођење активности у области инфраструктуре квалитета, давати мишљења и препоруке, разматрати питања од значаја за развој и унапређење инфраструктуре квалитета у Републици Србији.

ПРИЛОГ 10:

**Кључна питања за анализу ризика**

1. **Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?**

Да

2**) Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?**

За спровођење овог закона нису потребна додатна средства из буџета Републике Србије.

**3) Да ли постоји још неки ризик за спровођење изабране опције?**

За спровођење овог закона није идентификован још неки ризик.

**4) Информација о спроведеним консултацијама садрже податке о:**

1) времену, обиму и методама консултација;

Имајући у виду значај питања која уређује овај закон, министар привреде је решењем формирао Посебну радну групу која је припремила текст Нацрта закона.

У периоду од 1. до 21. септембра 2017. године спроведена је јавна расправа, чиме је омогућено свим заинтересованим странама да се укључе у израду Предлога закона. Текст Нацрта закона, био је постављен на интернет страници Министарства привреде, као и на порталу е-управе, чиме је било омогућено јавности да примедбе, коментаре и сугестије на текст, достави Министарству привреде путем поште или електронским путем.

У току трајања јавне расправе одржана су и четири округла стола, у градовима у Републици Србији.

2) учесницима консултативног процеса;

Текст Нацрта закона, припремила је Посебна радна група коју су чинили представници Министарства привреде, Министарства трговине, туризма и телекомуникација, Министарства грађевинарства, саобраћаја и инфраструктуре, Института за стандардизацију Србије, Акредитационог тела Србије, Привредне коморе Србије, Канцеларије за европске интеграције, Министарства здравља, као и пројекта „Инфраструктура квалитета на Западном Балкану”.

Неопходно је нагласити да су се све заинтересоване стране у значајном броју одазвале позивима за учешће на округлим столовима како би се што боље упозналe са предложеним новим решењима. Укупно 181 представник привредних субјеката – произвођача, увозника, дистрибутера и корисника производа, тела за оцењивање усаглашености, привредних комора, надлежних органа и организација, и других заинтересованих страна, узео је учешће у округлим столовима.

3) Питањима која су била предмет консултација

- Питање могућности прописивања употребе, односно прихватања CE знака у Републици Србији, имајући у виду да се многим техничким прописима у национално законодавство преузимају директиве и уредбе Европске уније којима се прописује стављање тог знака на производе;

- Питање у вези са тиме да ли тржишни надзор треба да врше тела за оцењивање усаглашености која имају стручњаке за одређене врсте производа.

4) примедбама, сугестијама и коментарима који су узети у разматрање и онима који нису уважени, као и о разлозима за њихово неприхватање;

- Упућене примедбе, сугестије и коментари на предметни пропис су детаљно разматрани. Све релевантне примедбе су прихваћене и унете у Предлог закона. Подносиоцима примедаба које нису прихваћене дато је детаљно образложење. Након спроведене јавне расправе сачињен је Извештај о спроведеној јавној расправи о Нацрту закона о техничким захтевима за производе и оцењивању усаглашености.

Јавна расправа- линк

https://tehnis.privreda.gov.rs/sr/vesti/zakonodavne-novine/596/javna-rasprava-o-nacrtu-zakona-o-tehnickim-zahtevima-za-proizvode-i-ocenjivanje-usaglasenosti.html

1. утицају резултата консултација на избор мера из прописа.

Све релевевантне примедбе су прихваћене.